Diari Oficial de la Generalitat Valenciana


Sumari del DOGV 9397, del 03-08-2022 (2022/7296)

RESOLUCIÓ de 8 de juliol de 2022, de la directora general de Comerç, Artesania i Consum, per la qual s'amplia i redistribueix el crèdit disponible per a atendre determinades subvencions convocades mitjançant la Resolució de 13 de desembre de 2021, de la directora general de Comerç, Artesania i Consum de la Conselleria d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2022 de les ajudes en matèria de comerç, artesania i consum.
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9397

Data del DOGV
:   03-08-2022

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2022/7296


Data del document
:   08-07-2022

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Resolució

Anàlisi jurídica

 Descriptors 

:   * Conselleria d'Economia Sostenible, Sectors Productius, Comerç i Treball
    * ajuda pública

RESOLUCIÓ de 8 de juliol de 2022, de la directora general de Comerç, Artesania i Consum, per la qual s'amplia i redistribueix el crèdit disponible per a atendre determinades subvencions convocades mitjançant la Resolució de 13 de desembre de 2021, de la directora general de Comerç, Artesania i Consum de la Conselleria d'Economia Sostenible, Sectors Productius, Comerç i Treball, per la qual s'efectua la convocatòria anticipada per a l'exercici 2022 de les ajudes en matèria de comerç, artesania i consum. [2022/7296]  
Amb data 17 de desembre de 2021 es va publicar en el DOGV núm. 9237 la Resolució de 13 de desembre de 2021, de la directora general de Comerç, Artesania i Consum, per la qual s'efectua la convocatòria anticipada per a l'exercici 2022 de les ajudes en matèria de comerç, consum i artesania, regulades en l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania.  
  
De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, en la resolució esmentada de convocatòria es va incorporar la previsió de què, en el cas que el crèdit pressupostari que resultara aprovat en la Llei de pressupostos de la Generalitat per a 2022 fora superior a les quanties màximes estimades que consten en el punt segon de la resolució de convocatòria, la Direcció General de Comerç i Consum podrà, després de la tramitació prèvia del corresponent expedient de despesa i de la publicació dels crèdits addicionals disponibles i sense necessitat de realitzar una nova convocatòria, procedir a aplicar els crèdits addicionals disponibles a la concessió de les subvencions a què es refereix la convocatòria anticipada.  
La Llei 8/2021, de 30 de desembre, de pressupostos de la Generalitat per a l'exercici 2022, assigna a la Direcció General de Comerç, Artesania i Consum dins del programa 761.10, Ordenació i promoció comercial i artesana, i del programa 443.10, Protecció consumidors i qualitat de béns i serveis, de la Conselleria d'Economia Sostenible, Sectors Productius, Comerç i Treball, un import global màxim de vint-i-set milions nou-cents vint mil euros (08.708.311,00 ?), tots ells de fons propis de la Generalitat no condicionats, destinats a la concessió de subvencions en matèria de comerç, consum i artesania pel procediment de concurrència competitiva.  
  
Sobre les referides consignacions pressupostàries, es van efectuar diverses reserves de crèdit a fi de finançar d'una banda, la convocatòria de subvencions convocades a l'empara de la Resolució de 13 de desembre de 2021, de la directora general de Comerç, Artesania i Consum, per la qual s'efectua la convocatòria anticipada per a l'exercici 2022 de les ajudes en matèria de comerç, consum i artesania, d'altra banda les obligacions degudament adquirides a les quals es refereix l'article 39.5 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, i la tramitació, i la tramitació de la reobertura de dues línies de subvenció existents en l'exercici 2021, per la Resolució de 22 de febrer de 2022, del sotssecretari de la Conselleria d'Economia Sostenible, Sectors Productius, Comerç i Treball per a satisfer obligacions degudament adquirides en l'exercici anterior.  
  
A més, posteriorment, s'ha realitzat una nova convocatòria per Resolució de 16 de juny de 2022, de la directora general de Comerç, Artesania i Consum, per la qual es convoquen subvencions en matèria de comerç i artesania per a l'exercici 2022, a l'empara de la modificació realitzada per l'Ordre 5/2022, d'1 de juny, de modificació de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, per import de 16.837.911,00 euros, amb les seues corresponents reserves de crèdit.  
Per tot això, en l'actualitat existeix una disponibilitat d'un milió cent quaranta-nou mil noranta-huit euros (1.149.098,00 euros), de crèdit adequat i suficient a distribuir, ja que no existeixen més convocatòries ni obligacions amb càrrec a aquests fons en l'actualitat.  
  
Per tot allò exposat anteriorment, vistes les esmentades disponibilitats addicionals, fent ús de les facultats que confereixen al conseller o consellera competent l'article 28 de la Llei 5/1983, del Consell, i l'article 160.4 de la Llei 1/2015, de 6 de febrer, de la Generalitat, d'hisenda pública, del sector públic instrumental i de subvencions, en relació amb l'article 9 del Decret 5/2019, de 16 de juny, del president de la Generalitat, pel qual es determinen el nombre i la denominació de les Conselleries, i les seues atribucions, i el Decret 175/2020, de 30 d'octubre, del Consell, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, (DOGV 8959, 24.11.2020).  
Vista la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania, que recull la delegació expressa en el director general de Comerç i Consum per a poder ampliar els imports globals màxims.  
  
Vistes les esmentades disponibilitats addicionals, en relació amb el punt segon de la Resolució de 13 de desembre de 2021 i la disposició final primera de l'Ordre 22/2018, de 22 de novembre, de la Conselleria d'Economia Sostenible, Sectors Productius, Comerç i Treball, per la qual s'aproven les bases reguladores per a la concessió de subvencions en matèria de comerç, consum i artesania.  
Atés el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, resolc:  
  
Primer. Ampliació i redistribució de crèdits  
Efectuar per a l'any 2022 una ampliació i redistribució de l'import global màxim destinat al finançament de les subvencions en matèria de comerç, consum i artesania, establides en les bases reguladores aprovades per l'Ordre 22/2018, de 22 de novembre, aplicant a la concessió de les ajudes indicades crèdits del pressupost de la Generalitat, a càrrec de fons propis no condicionats, sense necessitat d'una nova convocatòria i sense que, per tant, implique l'obertura de termini per a presentar noves sol·licituds ni l'inici de nou còmput de termini per a resoldre, ni modificació del termini de justificació, amb el desglossament següent:  
  
Capítol IV  
- Línia S6913, Ajudes del títol II de les bases reguladores, capítol III, article 22, punt 2, per un import de 170.000,00 ?. (Expedient tipus: CMDAFC).  
- Línia S8009, Ajudes del títol II de les bases reguladores, capítol II, article 20.1, per un import de 599.400,00 ?. (Expedient tipus: CMFAST).  
- Línia S0135, Ajudes del títol II de les bases reguladores, capítol I, article 18.1 (AVALEM ARTESANIA), per un import de 12.698,00 ?. (Expedient tipus: CMAPY4).  
- Línia S0135, Ajudes del títol II de les bases reguladores, capítol II, article 20.3, per un import de 67.000,00 ?. (Expedient tipus: CMAAS4).  
  
- Línia S0125, Ajudes del títol II de les bases reguladores, capítol IV, per un import de 5.000,00 ?. (Expedient tipus: COMICC).  
  
Segon. Publicació  
Ordenar la publicació d'aquesta resolució en el Diari Oficial de la Generalitat Valenciana.  
  
Contra aquesta resolució, que esgota la via administrativa, podrà interposar-se un recurs de reposició davant del conseller d'Economia Sostenible, Sectors Productius, Comerç i Treball, en el termini d'un mes a comptar des de l'endemà del dia en què tinga lloc la seua publicació, de conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques, o bé directament un recurs contenciós administratiu, en el termini de dos mesos comptats des de l'endemà de la seua publicació, davant de la Sala Contenciosa Administrativa del Tribunal Superior de Justícia de la Comunitat Valenciana, d'acord amb el que preveuen els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa, sense perjudici que es puga interposar qualsevol altre recurs dels previstos en la legislació vigent.  
  
València, 8 de juliol de 2022.- La directora general de Comerç, Artesania i Consum: Rosa Ana Seguí Sanmateu.